ming030890/wiki-yue-high-quality huggingface dataset:
外星生物

外星生物（粵音：oi6 sing1 sang1 mat6 | 英文：extra-terrestrial life，「地球外嘅生命」噉解），又叫地外生命或者地外生物，泛指喺地球以外嘅行星上產生同進化出嚟嘅生命。直至 2020 年為止，科學界一致認同全宇宙淨係得地球係確定咗有傳統定義上嘅生命嘅，不過有好多人都認為外星生命係有可能存在嘅，甚至確信地球以外有生命。

太陽系內
喺廿一世紀初，有好多科學家都喺度研究緊太陽系入面第啲行星同埋佢哋啲衞星上面有冇生命存在嘅跡象，或者係有冇生命曾經存在過嘅跡象。原則上，太陽系除咗地球以外的確有一啲似係可以俾生命存在嘅地方，包括
火星表面底下嘅一啲空洞（火星因為缺乏磁場，所以表面受好強嘅輻射照射，不過呢啲地底空洞理論上受到岩石嘅保護，輻射會冇咁勁）、
金星嘅大氣層上層（金星大氣層極厚，造成嚴重嘅溫室效應，所以金星表面日頭閒閒地成攝氏 400 幾度咁熱，不過大氣層上層嘅環境會好啲）、同埋
氣體大行星－尤其係木星同土星－嗰啲冰凍衞星嘅海，例如有深測器顯示，土星嘅衞星土衞二（Enceladus）似乎有內熱，即係話佢雖然離太陽遠，但有一定嘅熱能，所以表面底下有一個處於液體狀態嘅海（即係話有對生命嚟講好重要嘅水），俾廿一世紀初嘅科學界認為有可能有類似地球上噉嘅生命。
... 等等。

太陽系外
對於太陽系以外可能存在嘅生命，廿一世紀初嘅天體生物學界都仲係處於理論階段：太陽系以外嘅恆星閒閒地都成幾光年咁遠，未有探測器可以去得到；天體生物學家一般會靠理論計算同埋望遠鏡嚟思考太陽系以外嘅生命。首先，相關領域嘅科學家可以靠觀察恆星嘅光度嘅週期性變化嚟推測有冇行星圍住佢哋轉同埋啲行星係點嘅樣嘅，例：如果有粒恆星有行星圍住佢轉，噉由地球嘅角度睇，粒恆星實會因為週期性噉俾佢啲行星遮住咗而變暗，然後科學家就可以靠得到嘅數據估算每粒恆星有幾多粒行星圍住佢轉，以及係每粒行星離佢嗰粒恆星大約幾遠。跟手科學家可以思考每粒恆星嘅可住帶（habitable zone）－「處於可住帶」意思即係話一粒行星離佢嗰粒恆星唔係太遠又唔係太近，所以唔會太熱或者太凍，令粒行星嘅表面可以有液態嘅水存在。另一方面，又有啲科學家喺度深測地球四周圍嘅電磁波（EM waves），睇吓呢啲電磁波當中有冇啲望落似係地球人類以外嘅文明傳嘅資訊。
可住帶嘅圖解；中間發光嘅係恆星，恆星周圍嘅有色地帶係可住帶。
一粒行星「能唔能夠容納生命」好大程度上取決於佢嗰粒恆星嘅特徵：首先，一粒恆星嘅大細會影響佢啲行星容納生命嘅能力，大粒嘅恆星嘅可住帶會廣啲，但佢哋一般都會短命啲，搞到佢哋啲行星冇咁多時間可以進化出複雜嘅生命，而細粒嘅恆星會有相反嘅問題，佢哋長命啲，但可住帶會窄啲；因為噉，有人話好似太陽噉中等大細嘅恆星係最有可能支持到生命嘅。另一方面，一粒行星能唔能夠有生命亦取決於佢粒恆星喺個星系入面嘅位置，如果粒恆星身處喺星系當中某啲化學元素多嘅地方，佢可以有行星嘅機會會大啲，而且又會少啲受到超新星（supernova）衝擊，所以支持到複雜生命嘅機會率一般都被認為會高啲。

文學作品
啲科幻作品同神話入面有好多關於外星生物嘅描寫。好似科幻作品入便嘅「火星人」、卡通入便嘅超人家族、《龍珠》入面嘅「孫悟空」，仲有紅底面寫嘅超人等等。
外核

地球嘅外核係地球介乎地幔同埋內核之間嗰一層，由液態嘅鐵同鎳構成，厚大概2,400公里（1,500哩）。佢喺地球表面以下2,890公里至大概5,150公里之間。
和平門國際公園

和平門國際公園。
加方口岸。
和平門。
和平門國際公園（Peace Arch Park）係一個喺加拿大同美國邊境嘅國際公園，由位於北邊，由加拿大卑詩省管理嘅和平門省立公園（行政上屬於素里市，由卑詩省環境廳管理）同埋位於南邊，由美國華盛頓州管理嘅和平門州立公園（行政上屬於白靈市，由華盛頓州公園及康樂事務署）組成。和平門國際公園同時亦都係和平門（道格拉斯）邊境檢查站嘅所在地。卑詩省99號省道同華盛頓州5號州際公路喺伊度交匯。
遊客喺和平門國際公園（包括加拿大同埋美國兩部份）入面玩唔使通關，但係穿過邊境之後唔可以離開公園。要進入對方喺公園以外嘅領土，一定要去邊境檢查站通關。

邊境檢查站
加美兩國嘅口岸分別位於和平門國際公園嘅北南兩端。加方口岸嘅正式名稱係「道格拉斯口岸」，而美方口岸嘅正式名稱就係「白靈口岸」。雙方口岸嘅檢查站都係24小時開放嘅。

和平門
和平門係和平門國際公園最重要嘅地標，喺正加美邊境線上面，喺1921年正式揭幕。和平門嘅加美兩邊分別刻咗兩句口號，喺加拿大一邊嘅口號係「同舟共濟」（Brethren Dwelling Together in Unity），喺美國一邊嘅口號就係「一個媽媽兩個仔」（Children of A Common Mother）。門裡面亦都刻咗兩句口號，東邊嗰句係「1814開放一百年1914」（1814 Open One Hundred Years），西邊嗰句係「希望呢幾道門永遠唔好閂」（May These Gates Never Be Closed）。
和平紀念碑

和平紀念碑（The Cenotaph），係香港港島中環一座紀念碑，喺皇后像廣場東面，1923年起好，本嚟係紀念第一次世界大戰，之後紀念埋第二次世界大戰，而家係香港法定古蹟。
最初只刻上英文「The Glorious Dead」同年份「1914-1918」。之後紀念埋第二次世界大戰，刻埋「1939-1945」年份。
和平號

和平號（俄文：Мир）係前蘇聯起嘅一個軌道太空站，蘇聯解體之後畀俄羅斯管。佢喺1986至1996年分階段裝嵌，2001年因資金斷絕而被送返大氣層燒毀。
和平紀念日

和平紀念日（英文：Remembrance Day）訂立於每年嘅11月11號，紀念響第一次世界大戰、第二次世界大戰同其他戰爭中犧牲嘅軍人同平民。第一個和平紀念日喺1919年喺大英帝國舉行，原本叫「停戰日」（Armistice Day），喺1919年11月7號由時任國王佐治五世創立，紀念1918年11月11號上晝11點，德意志帝國代表喺康邊停戰協定簽字結束第一次世界大戰。

起源
第一次世界大戰喺1914年爆發既時候，士兵喺歐洲既比利時掘戰壕。第二年（1915年）戰壕同埋周圍既農田同埋荒野都生咗鮮紅既虞美人花海，所以紅色既虞美人花就象徵咗為戰爭而犧牲既人。呢種情景，可以喺加拿大士兵約翰·麥克雷（John McCrae）既詩《在法蘭德斯戰場》（In Flanders Field ）既描述領略到。
紅色虞美人花突然出現既真正原因係，花既種籽深埋咗喺地下，進入休眠狀態。士兵喺比利時既法蘭德斯（Flanders Field）掘戰壕既時候，將啲種籽翻咗上地表，加上1915年比利時既春天比往年暖，因為天氣適合，所以佢哋就發芽、生長、開花。而此情此景，對於嗰啲經歷戰爭既軍人嚟講，可以話係另有一番淒美既感覺。
而戴小紅花呢個傳統係喺第一戰結束後既1921年喺英國開始。嗰年，英國陸軍少校佐治·豪森（Major George Howson）同退伍軍人組織「英國皇家軍團」（英文：Royal British Legion）建議，每個成員都應該做一啲紅色紙花，分發俾公眾，一嚟可以紀念戰爭犧牲咗既人，二嚟可以籌錢去接濟啲處境困難既退伍軍人同埋佢哋既家屬。

英國既傳統
喺英國每年既11月開始，好多英國人（尤其係老一輩既）都會喺心口戴紅色既虞美人花，目的係紀念嗰啲喺一戰（後來紀念埋二戰同埋其他戰爭）裏面犧牲咗既軍人同埋平民。
喺每年既11月11號既11點鐘，英國好多地方既人都會默哀兩分鐘，去紀念戰爭既死難者。
近年有人認為紅色虞美人有美化戰爭既含意，所以佢哋改為戴白色既虞美人花。呢個戴白花既活動最初係由「和平承諾聯盟」（英文：Peace Pledge Union）呢個慈善組織發起既，目的係促進和平。
和平革命

（德文：Friedliche Revolution）指以和平為手段進行革命，不單外力革命，重包含內部改革用意，相對革命暴力。

方式
社運、不合作運動亦算係。
當權者讓步、自我解體

政治
俄聯邦革命—蘇共同意制度革命，蘇聯解體。
柏林圍牆倒下後東德轉型（德語：Die Wende），東德併入西德。
南斯拉夫前總統米洛舍維奇倒台。
一系列顏色革命、天鵝絨革命。

今日嘅和平革命
主要發生喺已發展國家嘅社會運動或商業革命上，係文明人、和平主義者嘅表現。和平革命者唔應該打人、殺人為革命中心。
埃爾南德斯

埃爾南德斯（1968年10月28號—）曾經係洪都拉斯總統，由2014年做到2022年。
埃爾斯米爾島

埃爾斯米爾島（英文：Ellesmere Island）係加拿大北極群島伊利沙伯女王群島最大島，亦係全國第三大島兼最北嘅陸地，更係全世界第十大島，有196,235平方公里大。
埃爾武爾戈德埃夫羅

埃爾武爾戈德埃夫羅（西班牙文：El Burgo de Ebro）係西班牙亞拉岡薩拉戈薩省一座城，住2千人。
埃爾切

埃爾切（西班牙文：Elche）係西班牙華倫西亞自治區一座城，住23萬人。
埃爾津詹省

埃爾津詹省（土耳其文：Erzincan ili）係土耳其嘅其中一個省，首府埃爾津詹。
埃森哲

埃森哲（英文：Accenture，紐交所：ACN）係一間管理顧問公司，喺1989年開張，總部喺愛爾蘭都柏林。
埃氏栲

埃氏栲（粵拼：aai1 si6 haau2；學名：Castanopsis eyrei），又嗌甜錐（tim4 zeoi1）或甜櫧（tim4 zyu1），係殼斗科錐屬嘅常綠喬木，亦係防護樹種，喺中國除海南同雲南外嘅長江以南地區都可以搵到。

用途
植株可以做綠籬植物同庭院植物，梗可以做木材，果可以生食。
宜蘭火車出軌

2018年10月21號，臺鐵第6432次普悠瑪自強號火車喺宜蘭線新馬站附近出軌。到21號晚八點半為止，事故造成18人死亡，171人受傷。
宜蘭線

宜蘭線，係臺灣鐵路管理局嘅鐵路線，屬東部幹線一部份，1924年11月30號通車。鐵路由基隆八堵站去到宜蘭蘇澳站 ，長93.6公里，設27個站。
宜蘭縣立文化中心

宜蘭縣立文化中心係喺宜蘭市復興路二段101號，1984年開業，喺文教特區度，入面有好多文物同書畫可以俾民眾睇。

沿革
2023年7月，宜蘭縣立文化中心暫時關閉進行耐震補強工程，預計2025年完工。對於完工後用途，坊間都有一啲討論。
時代力量宜蘭黨部執行長郭稟翰就話，文化中心嘅建築空間已經唔能夠滿足現今嘅文化需求，展覽空間少、設施舊，而且冇場地可以舉行演出，停車位亦唔夠。佢建議縣政府利用呢個機會，將文化中心改建成宜蘭縣嘅青年基地。郭稟翰話，文化中心附近有好多學校，平日都有唔少青年學生聚集，如果可以改建成青年基地，就可以提供學生社團練習同埋多媒體直播、錄音、錄影等多種功能，更加貼合需求。
宜蘭縣縣長

宜蘭縣縣長係台灣宜蘭縣嘅最高行政首長，任期四年，可以連選一次，而家嘅縣長係中國國民黨嘅林姿妙。
宜豐

宜豐係中國江西宜春一個縣，總面積1934平方公里，人口27萬。
單位元

喺數學入面，單位元（英文：unit element）係一種集合入面相對於一個二元運算特別嘅元素，任何元素同單位元結合都唔會變，例如加法入面嘅0，乘法入面嘅1噉。

定義
設係一個有二元運算嘅集合（稱之為原羣），若果對任何S入面嘅b都有，咁就叫做一個左單位元；若果對任何S入面嘅a都有，咁就叫做一個右單位元。若果同時係左單位元同右單位元，則叫雙邊單位元，亦都可以簡稱單位元。
單位矩陣

階單位矩陣（粵拼：daan1 wai6 geoi2 zan6；英文：identity matrix (of size )）係一種正方矩陣，佢嘅主對角線元素全部都係1，其他元素全部都係0。單位矩陣可以用嚟表示，如果唔講階數或者用前文後理可以推斷階數嘅話，可以唔寫階數，就咁寫做。
透過單位矩陣嚟做轉化嘅物件唔會改變。
單仲偕

單仲偕，SBS，JP（粵拼：sin6 zung6 gaai1，SIN Chung-kai，1960年6月15號—）係香港立法會資訊科技界功能界別同香港島選區前任議員；民主黨黨員同司庫，葵青區議會前任主席同議員（華麗選區）。外號IT偕；政見上屬於泛民主派。

屋企
單仲偕祖籍廣東東莞，喺香港出世。
單仲偕喺新界葵涌嘅徙置區葵涌邨（嗰時叫葵涌新區）大，小學時喺區內聖公會主恩小學讀書，中學時入咗區內名校聖公會林護紀念中學，大學時喺香港大學主修植物學系，副修計算機學系，之後喺香港中文大學工商管理研究院完成碩士課程。

事業
佢曾經係匯豐銀行資訊科技部副經理。
1985年至2003年，單仲偕一直擔任葵青區議員（當年佢同梁廣昌、李永達、梁耀忠、周奕希、李志輝、黃耀聰並稱「葵青七子」），而1994年至1999年期間，佢更加係葵青區議會主席。1995年，單循「新界南」選區晉身立法局。1997年，中央政府為香港另組臨時立法會，佢同其他民主派議員被迫「落車」。1998年及2000年，單仲偕改以資訊科技界功能組別，成功當選立法會議員。2003年，單仲偕放棄爭取連任葵青區議員，重將議席讓畀之前喺立法會選舉落選嘅李永達。2004年，單成功連任立法會資訊科技界議員。2012年，透過香港島選區嘅地區直選重返立法會，四年後（2016年）交棒畀許智峯。
北京一直睇單仲偕做溫和嘅民主派，所以佢可以自由去中國大陸開行會，而唔似其他民主派議員咁回鄉證被沒收或唔畀入境。
2019年，單仲偕捲土重來，參選第6屆香港區議會選舉嘅葵青區華麗（華景山莊、麗瑤邨）選區，結果順利擊敗前黨友黃耀聰（經民聯成員），重返區議會，而且重做埋葵青區議會主席。
2021年5月17號，單仲偕承認一項組織未經批准集結罪（參與香港修例風波期間嘅沒有國慶只有國殤示威），喺5月28號被判坐花廳14個月，緩刑兩年，由於佢被判坐監超過3個月，因此佢同時冇咗區議員同埋區議會主席資格。而佢留低嘅葵青區議會主席一職，就先後由梁錦威、盧婉婷繼承。
單依純

單依純（2001年12月23號—），浙江東陽人，中國女歌手。2020年考入浙江音樂學院，主修流行演唱，師從王滔。同年，參加浙江衛視音樂選秀節目《2020中國好聲音》，最終獲得總冠軍。
單人電子遊戲

單人電子遊戲（英文：single-player game）係指一個淨係俾一個玩家玩嘅電子遊戲，但多人電子遊戲入面都可以有單人遊戲模式。
單位向量

單位向量（unit vector）係指長度係 1 嘅向量。
單位圓

喺數學入面，單位圓係指半徑係一個單位嘅圓形，即係半徑係1嘅圓形。好多時特指圓心喺歐幾里得平面直角坐標系嘅原點嘅單位圓，即係好似右圖咁。
大稔洲

大稔洲（英文：Tai Min Chau）係香港一個島，地區行政上屬北區。佢喺荔枝窩西面。大稔洲冇居民住。
大稻埕

大稻埕係民間對臺灣臺北市大同區廸化街，凉州街嘅叫法，呢度最先有原住民平武族響度住，約莫一八一零年，福建省泉州人，漳州人搬過嚟住，而家轉型成為好出名嘅旅遊地點。
大穿山甲

大穿山甲（Manis gigantea）係鱗甲目中最大嘅一種。公比較大隻，身長可達140厘米，乸長125厘米。鱗片大塊，啡色至啡色不等。佢個學名係由德國動物學家Johann Karl Wilhelm Illiger喺1815年定名嘅。

分布
大穿山甲現時最大嘅種群喺烏干達、坦桑尼亞，同肯雅西部，分布喺撒哈拉沙漠直到雨林有佢蹤影。鍾意喺有水源同白蟻數量豐富嘅地點生活。

習性
因為大穿山甲係夜行性嘅，所以目前對佢哋嘅認識唔多。鍾意食白蟻同螞蟻。好似狗咁，會周圍分泌體作為溝通媒介。識得爬樹。

處境
因為伐林，生境地縮減，加上大量捕殺嚟食同做藥引嘅關係，數量大幅減少。
大秦

大秦係古時中國對羅馬帝國同近東地區嘅稱呼。
大空直美

大空直美 ，係日本嘅一個女藝人同埋配音員。
大窩

大窩（英文Tai Wo），香港一地，亦係一村，康樂園同和合石之間，就近九龍坑、泰亨、南華莆同元嶺，行政歸大埔區。
九廣鐵路同粉嶺公路東西分開大窩，兼佔用嘅地。大窩村喺東側。火車唔停大窩，高速公路亦無出口。交通接駁，主要靠大窩西支路同大窩東支路。
大埔公路有大窩段，不過喺梅樹坑同大埔頭嗰邊，唔喺大窩。反而近大窩一段，改名大窩西支路。大窩西支路，有巴士站叫大窩。
大窩，按字義為大個窩形地，東面九龍坑山，同西面北大刀岃，確包圍如窩。
大祥區

大祥區係中國湖南邵陽一個市轄區，總面積208平方公里，人口26.6萬。
大秧歌

大秧歌（粵拼：daai6 joeng1 go1；簡化字：大秧歌）係由山東影視傳媒、完美建信影視同完美影視傳媒、海陽完美千策影視一齊搞嘅熱血抗戰傳奇電視劇。部片一共79集。
呢部劇曾經喺2016年底到2017年初俾好多廣東省啲地級市電視台鬥播爭收視。

劇情
1930年代，乞兒海貓返到山東海陽搵親生阿媽。點知世代為仇嘅虎頭灣吳、趙兩大家族，將觸犯咗族規嘅海貓同佢爹娘一齊沉入海底，但後兩位死咗。吳家小姐——吳若雲同漁家女——趙香月，同海盜黑鯊一齊出手救返。大難不死嘅海貓開始大鬧虎頭灣，點知得罪咗吳、趙兩大家族。海貓入獄後雖然白白被定為死罪，但咁啱撞整地下黨員——王天凱出咗橋先至鹹魚翻生，重改名做海龍。海龍唔單止每次喺日軍嘅狂轟濫炸情況下保住咗家園，重以鬥秧歌嘅契機而解決咗吳、趙兩家族幾百年嚟嘅仇怨。喺海龍嘅領導下，虎頭灣百姓理解清楚軍統八仙小組嘅特務組織而翻身做咗主人。
大空町

大空町（日文：大空町／おおぞらちょう Ōzora-chō）係日本北海道鄂荷次克綜合振興局網走郡嘅一個町，係喺2006年由女滿別町同東藻琴村合併而成，係女滿別機場嘅所在地。大空町喺2022年6月30號人口有6,811人，總面積有343.66平方公里（132.69平方英里）。
大老作家

《大老作家》係套美國嘅傳記電影、劇情片，喺2018年10月19號上畫。呢套戲嘅主角有瑪莉莎麥卡菲。片長107 分鐘。
大聖劈掛門

大聖劈掛門即係指兩門功夫，《關外大聖門》即係指猴拳，《少林劈掛門》係北方一種長橋大馬。猴拳由陝西人寇四所創，寇四傳人耿德海宗師自細跟阿爸耿榮貴學家傳嘅劈掛門武術，後來又得寇四猴拳真傳，其後來香港設館授徒，將兩派武術合併，創立咗「大聖劈掛門」。大聖門武術主攻下三路，而劈掛門武術就主攻上三路，重有七十二把擒拿手主攻關節。大聖劈掛門武術已列入《香港首份非物質文化遺產》。

簡史
民初內戰期間，陝西人寇四因為打傷軍閥瓜牙而畀人追捕，畀耿榮貴救咗，但寇四最終都畀人捉咗去坐監。坐監期間，寇四整理自己嘅武術嗰陣，睇到啲馬騮仔紮紮跳，動作靈巧，就啟發咗佢武術思路，創咗套「五路猴拳」，即係猴拳或者大聖拳。
出獄之後，佢走去搵返救過佢嘅耿榮貴諗住報恩，點知耿榮貴已經仙遊。佢見耿榮貴個仔耿德海已經長大成人，就將佢套猴拳傳授畀佢。
耿德海一直有跟老豆耿榮貴學劈掛拳，呢門武術係佢家傳絕學。耿德海喺劈掛拳基礎上，加入寇四真傳嘅猴拳，就創立咗「大聖劈掛門」。

南傳
耿德海宗師後來做咗鏢師，又喺南京中央國術館做刀、劍科總教練。喺八年抗戰嗰陣，又喺東北軍教大刀隊，因為咁而成為日軍針對目標，之後走咗去廣州教咗幾年之後再南移嚟咗香港，1930年成立咗民眾國術社，開始發揚大聖劈掛門拳術，喺咁多弟子之中，最享譽武林嘅有馬騮王之稱嘅陳秀中宗師。
1954年陳秀中宗師得到耿德海許可開館授徒，培育咗一班出色拳手，部份成為香港功夫電影影星，分別有：陳觀泰（因太反骨已被逐出師門）、陳少川、萬榮佳、萬榮耀、劉偉民、李飛標、周強（因為同逆徒陳觀泰勾結被逐出師門）、冼林煜、黃秋生、高雄、黃志偉、冼灝英、何家輝、梁富新、錢嘉樂、錢小豪、白彪等。

拳術
劈掛拳共三路、劈掛膀手、劈掛穿手、馬步踢退式、劈掛短打、二郎拳、燕青拳、太祖拳、少林拳、進退連環拳、形意拳、自然拳、鴛鴦拳、八掛掌、武松脫扣、綿拳、太極拳、八極拳、迷綜拳、八把貓功、黑虎拳、地蹚四平拳、石猴拳、企猴拳、木猴拳、迷猴拳、醉猴拳、猴拳對打、地瞠四平拳對打、劈掛拳對打、八極拳對打、太極推手、摔角、散手、擒拿手、自由搏擊。

刀術
劈掛單刀共二路、太極刀、形意刀、斬馬刀、八卦雙刀、地蹚雙刃、地蹚青龍刀、春秋大刀、單刀對槍、雙刀對槍、斬馬刀對槍。

劍術
劈掛劍、八劍式、生門創、進退連環劍、純陽劍、子路提袍劍、昆吾劍、形意劍、太極劍、雙獅劍、真武劍、武當劍、迷雙劍、白蛇雙劍、白鶴雙劍、劍對劍。

棍術
劈掛棍、九洲棍、猴子天門棍、大哨子、少林棍對打、劈掛棍對打、三節棍對槍、大哨子對槍。

槍術
劈掛槍、奇門槍、六合大槍、攔馬橛、金槍廿四式、太極槍、地蹚連環槍、蛇茅槍。

其他
護手單勾、九節鞭、繩鏢、虎頭雙勾、雙、太極氣球勢、十三節獨龍鞭、地蹚大手鞭、地蹚單刀鞭、地蹚雙釵、六路猴形筆、六合判官筆。
大聖寶廟

大聖寶廟，原名大聖佛堂（Tai Sing Fat Tong）係香港九龍觀塘秀茂坪寶琳路嘅一間道教廟，鄰近寶達邨，主要供奉孫悟空同哪吒嘅雕像。農曆八月十六孫悟空誕辰係道觀最隆重嘅慶典。

史
大聖寶廟嘅原本位置由鍾淦先生喺1962年以扶乩得出安達臣道，喺1964年開始起，1968年起好，「大聖佛堂，參拜者主要來自廣東省海陸豐，所以道觀附近嘅寮屋區被叫做「大聖村」，目前道觀由「九龍大聖佛堂有限公司」（Tai Sing Fat Tong, Kowloon, Company Limited）管理。
2011年5月9號（星期一）開始新道觀嘅動工儀式，並遷移雕像。2013年12月8號（星期日）舉行新道觀－「大聖寶廟」嘅新殿落成開光典禮。

建築
全部中國風格建築物：
主殿大門對聯：「東島神洲留聖蹟，南瞻部境著威靈。」

慶典
農曆正月初九日：天地父母誕
農曆二月初二日：伯公誕（土地神）
農曆三月初三日：玄天上帝（泰文：เจ้า พ่อ เสือ；英文：Chao Pho Suea）誕
農曆八月十六日：孫悟空誕辰，農曆十四日至十八日演出神功戲（白字戲）
農曆九月十九日：觀音誕
農曆九月廿六日：廣東省惠陽嘅譚德（譚公）誕辰
農曆九月廿八日：馬天君（華光大帝）嘅誕辰
農曆十一月初四日：哪吒嘅誕辰
農曆十一月初六日：玉皇大帝嘅誕辰
年尾酬神：每年決定。
大聯盟卡拉OK

大聯盟卡拉OK係香港一個已經結束嘅卡拉OK公司聯盟組織，成立目的係為咗可以抗衡當時日漸獨大甚至搞埋「獨家試唱」嘅加州紅，停止惡性競爭，同埋喺版權費上同唱片公司傾到好價錢，由Big Echo帶領，其他成員包括Top One、Neway、前衛、NICAM、嘉禾、創藝同埋活力energy。
據Big Echo創辦人劉麗萍所講，當時係八國聯軍打加州紅，差唔多逼到加州紅放手，但Neway忽然走去加州紅陣營打番佢哋。後來大聯盟陸續潰散、倒閉。
大老山

大老山（Tate's Cairn）係香港嘅山，海拔高577米，喺黃大仙區、沙田區，附近範圍劃咗入馬鞍山郊野公園。
連接小瀝源同鑽石山嘅大老山隧道穿過大老山。
大老山隧道

大老山隧道（英文：Tate's Cairn Tunnel）係香港一隧道，全港第二長行車隧道，喺龍山隧道之後，全長三千九百五十米，南口鑽石山，北口小瀝源，喺大老山下，駁通九龍同沙田。隧道有兩管，一管南行，一管北行。收費處成一廣場，喺沙田小瀝源嗰邊，近恒生商學院，兼有巴士站，可轉巴士。而鑽石山嗰邊，就近志蓮靜苑，無停留處。
大老山公路

大老山公路係香港2號幹線尾段，連住大老山隧道沙田出口同沙田馬料水，全程三線雙程分隔公路，長4.5公里。
大翻譯運動

大翻譯運動（英文：The Great Translation Movement）係2022年俄羅斯入侵烏克蘭期間發起嘅一場翻譯中文互聯網輿論內容，以揭露中國親俄、反美、反西方等戰狼言論之真實立場嘅網絡群體性運動。
有報道認為中國政府高層雖然保持呼籲和談嘅態度，但官方媒體同官僚對於戰事嘅論述帶有戰狼風格同親俄傾向，「戳穿中共表面中立嘅假面」，《外交政策》雜誌副編輯巴默（James Palmer）指出要辨識中國領導層嘅真正態度，與其睇佢哋喺國際場合講乜嘢，不如觀察中國嘅大內宣。

背景
2022年俄羅斯入侵烏克蘭開始之後，環球網、央視新聞、環球時報、人民日報等中國官媒因報道手法而受到質疑，例如入侵開始當日，共青團中央喺影音平台bilibili官方帳號發布內容為中文普通話版蘇聯歌曲《喀秋莎》影片，被解讀為對戰爭嘅「娛樂化操作」，甚至係對俄方行動表達支持。入侵前兩日，《新京報》所屬國際欄目「世面」疑似唔小心將有關入侵相關內容嘅審查準則內部通告，當成新聞稿喺官方微博公開發布，其中要求限制發布「對俄不利」同「親西方」嘅內容等。
中國大陸嘅民間輿論亦受到廣泛關注。根據美國之音嘅報道，全面入侵爆發初期，中國社交媒體出現咗大量爭議性言論，當中有唔少支持俄羅斯嘅入侵行為、認同俄羅斯立場嘅言論，將俄烏局勢惡化歸咎於北約同美國等西方國家，甚至讚揚俄羅斯總統普京係敢於挑戰西方嘅英雄人物等。中國大陸輿論場中反對戰爭嘅聲音就受到強烈攻擊，又被中國大陸社交平台屏蔽或刪除。唔少報導都認爲「挺俄」言論佔據咗中國大陸嘅輿論主流。

發展
大翻譯運動起源喺Reddit論壇嘅幾個中文子板塊之間，參與者呼籲將中華人民共和國互聯網上面支持俄羅斯入侵嘅言論翻譯並且發布到外國平台，以期望可以畀更多國家嘅人知道，中國人唔係如同官方宣傳咁熱情、好客、溫良；而係自大、民粹同毫無同情心。參與者又表示希望嗰哋人能夠真正同文明社會融為一體，為自己嘅愚昧而感到羞恥。
大翻譯運動自2月就揭露中國網絡入面嘅低俗留言，例如唔少網民出現含有性騷擾、物化女性意味嘅「接收、進口、收留烏克蘭美女」等不當言論。有報導指出，呢啲戲謔戰爭嘅言論被傳播至境外，引發咗烏克蘭嘅反華浪潮，危及當地華人嘅安全，隨後中國駐烏大使館從呼籲僑民開車可以貼上中國國旗以表身分，改口成表僑民勿、唔好隨意表明身分。；更有中國網民借俄烏戰事鼓吹武力統一台灣。
3月2號，發起大翻譯運動嘅子版塊之一r/chonglangTV被Reddit以曝光他人隱私為由而解散。接受採訪嘅該社群成員話，咁同佢哋曝光一位自稱拒絕咗近期通過SWIFT從上海到烏克蘭匯款，阻止中國人捐錢畀烏克蘭嘅微博用戶嘅身份信息有關。
3月16號，「大翻譯運動」發咗一條中國網絡討論烏克蘭女兵、著名演員保家衛國而陣亡嘅貼文，好多中國人宣稱要以開香檳等方式慶祝。「大翻譯運動」表示中國人似乎忽略咗戰爭本身嘅殘酷。
大耳窿

大耳窿（粵拼：daai6 ji5 lung1）即係放貴利嘅人嘅俗稱，又叫放數佬／放數婆。

起源
香港開埠初期，華人、西人、印度人大集會，而放貴利嘅多數係「白頭摩羅」。白頭摩羅扮相特別，鍾意戴隻銅銀咁大嘅耳環，隻耳要穿個耳窿，耳珠墜落嚟耳窿睇起嚟好大，就有人將呢種耳窿同貴利嘅無底窿聯想埋一齊[未記出處或冇根據]，而創出「大耳窿」噉嘅叫法。
不過，仲有一個講法話，當時放貴利嘅，都係放細額款項好似三幾毫紙畀勞苦大眾，為咗啲人知道佢哋有錢借，就將一個銀塞喺耳窿度，做記號，畀人認得[未記出處或冇根據]。
另外，粵語的「窿」和英語的「Loan」(借貸）是同音。
女管家三田

《女管家三田》（日文：家政婦のミタ）係日本電視劇，用住家工人做題材，2011年拍，由松嶋菜菜子主演。
女警愛作戰

《女警愛作戰》（英文：Sergeant Tabloid），係香港無綫電視製作嘅時裝警匪電視劇，由周麗淇、謝天華、黃智雯同高鈞賢領銜主演，監製張乾文。呢套劇用女警做主題。
女遊和歌山

《女遊和歌山》（英文：Travel Girls Wakayama Special）係一套由好好制作製作嘅遊埠節目，《女遊日本》續作，由陳約臨、陳芷尤主持。節目由2024年1月15號到1月19號，禮拜一到五 20:30-21:00，喺香港有線寬頻開電視嘅HOY TV首播。節目會遊覽日本和歌山縣。
女神同行

《女神同行》（Along with the Goddess）係香港好好制作製作嘅遊埠節目，由阮偉倫、林躍翰、康志維主持，2024年3月4號到3月22號逢禮拜一到五20:30－21:00喺有線寬頻開電視HOY TV播出。節目會由臺灣嘅「女神」級藝人帶住香港主持遊覽佢哋嘅家鄉。
女神擬棘茄魚

女神擬棘茄魚（學名：Halieutopsis galatea）係棘茄魚科擬棘茄魚屬嘅其中一個種。
女遊大阪之御堂筋線

《女遊大阪之御堂筋線》係一套由好好制作製作嘅遊埠節目，《女遊日本》系列作品，由陳約臨主持。節目由2024年4月29號到5月10號，禮拜一到五 20:30-21:00，喺香港有線寬頻開電視嘅HOY TV首播。節目會遊覽日本大阪地下鐵御堂筋線沿線。
女色

女色（英文：female porn）係指女性色情，又可以指女性嘅美色、色相。
國王椰子

國王椰子（粵拼：gwok3 wong4 je4 zi2；學名：Ravenea rivularis）係棕櫚科國王椰子屬嘅常綠喬木，原產地喺馬達加斯加。而家呢種樹俾國際公認嘅《瀕危野生動植物種國際貿易公約》附錄二入面寫咗係瀕危植物。

形態
呢種植物有9～12米高，最高可以去到25米，而樹徑可以去到80cm。樹皮表面比較光滑，加上樹形比較靚，莖部冇分支。而樹葉方面，佢嘅葉係翠綠色，排列比較整齊嘅羽狀全裂品種。而佢嘅花一般生喺樹罅嗰度，花色係白色。佢嘅果係圓形，熟咗嗰時係紅色；啲核係啡色嘅波形品種。

習性
國王椰子鍾意喺夠嗮陽光同水分嘅地嚟生，唔單止好禁（kam1）黑麻麻嘅地區，甚至重抵抗到橫風橫雨嘅天氣。呢種植物重禁（kam1）移植到邊度種都得，但係佢唔禁（kam1）凍冰冰嘅天氣。

用途
呢樖嘢可以用嚟做公園同路邊、海濱嘅綠化植物。甚至可以用嚟做行道樹、庭院樹同綠籬植物都得。
國王的伸冤

《國王的伸冤》（英文：The Lost King）係套2022年英國電影，由史提芬費雅斯執導，莎莉賀堅絲、史帝夫高根主演。套戲用2012年搵返英王理察三世嘅遺骸嘅事跡改編。
國父

國父係對一個國嘅政權奠基者嘅尊稱，有啲係政府頒定嘅，譬如中華民國國父孫中山、馬來西亞國父東姑阿都拉曼；有啲係民間約定俗成嘅，譬如美國國父華盛頓、越南社會主義共和國國父胡志明；重有啲係民間有啲人有傾向但係有爭議嘅，譬如畀一啲人當做中華人民共和國國父嘅毛澤東。
響唐文習慣上，如果齋講「國父」兩隻字而唔提國名，多數都係指中華民國國父孫中山。
國父紀念館站

國父紀念館站係臺北捷運板南線嘅一個車站。
國王排名

《國王排名》（日文：王様ランキング）係日本漫畫，由十日草輔著作，2017年開始網上連載。
國王排名係日本楔位文，重未完成，麻煩你幫手補充內容。
國王企鵝

國王企鵝（學名：Aptenodytes patagonicus）係企鵝入面體型第二大嘅品種，僅次於帝王企鵝。成年嘅國王企鵝約莫高90厘米，重11到15千克。全世界大概有400萬隻國王企鵝左右，分為兩個亞種（A. p. patagonicus同埋A. p. halli），依家種群數量重繼續加緊。
國王谷

國王谷（粵拼：gwok3 wong4 guk1，阿拉伯文：وادي الملوك‎‎，科普特文：ϫⲏⲙⲉ）係個喺埃及嘅世界遺產，登錄喺聯合國教科文組織嘅世界遺產名錄。佢係用嚟埋葬古埃及新王國時期18到20王朝嘅法老同貴族嘅一個山谷。
定岡小百合

定岡小百合，係日本嘅一個女藝人同埋配音員。
定向進化說

定向進化說（orthogenetic evolution）係指一套有關進化嘅諗法。根據依套學說，生物嘅進化係由某啲力量「帶動」嘅，即係例如「生物有種傾向，會進化到智能愈嚟愈高」噉嘅諗法。
响廿一世紀初，生物學界嘅共識係定向進化說依套諗頭係錯誤嘅。
定安

定安係中國海南一縣，面積1189平方公里，人口31萬。
定向圖

定向圖（Orienteering map），又叫定向地圖，係為定向賽而準備嘅地圖，係定形圖一種，但比地形圖更加詳細，用來幫賽員搵路。
定向圖比一般地形圖詳細，會附加標準符號描述地點。符號好直接，唔同人唔同話都睇得明。除咗地形圖有嘅等高綫，定向圖會畫埋森林密度，水文特徵，開揚程度，路徑，高灘，石牆，溝，渠，井，坑，欄，電纜，人工物，樓，大石，同好多地形特徵。定向圖比例為一比萬五或者一萬。
定向圖，非萬國標準圖。張圖用來用做無綫電定向。開始點一樣係三角形，大細同心圓做終點。五控制點中，兩個係隱藏嘅無綫電發射器。發射控制點，係用來賽後分析；ARDF賽員一定會控到發射器。

用途
定向圖係夾埋指南針來用，主要係幫定向賽員完成一咋控制點組成嘅路綫。張圖要準，先至可以試到賽員嘅搵路技巧。定向圖嘅料，應該同賽員要嘅資料好有關係，唔好太多，唔好太少。

史
定向圖
早年玩定向，有乜地圖就用乜地圖，多數都係一國地圖官署出嘅地形圖。後尾會畫一啲專畀定向用嘅圖。呢啲圖通常係一啲定向會畫，係會極之寶貴嘅資源。有規模嘅會有多啲資源，多啲圖，多啲人手，亦都可以搞多啲比賽。

特點
定向圖係專畀定向用，所以會落多啲地形特徵。例如，一搬地形圖唔會記低地上便嘅大石，但係，定向圖就會落埋，因為玩定向要呢啲資料。玩定向，越多地貌特徵就越好，咁先試到賽員搵路技巧。

圖內容
地圖比例係一比萬五，亦可以放大到一比一萬，連帶符號都放大多一半（150%）。有啲特別嘅定向，定向圖會有唔同。圖用五色，各色有各類，地形，石，水澤，草木同人造物。重有技術符號，加額外資料，重有隻色畀加印符號。呢啲符號係有圖例解釋。
等高綫

啡為地形
地形用等高綫表示，高度五米一隔。重會有啲符號畀高灘，山頭，凹地，細凹地，地窿，斷地等。

黑為石
呢組有崖、大石、石堆、石羣等。

藍為水
呢組有湖、塘、河、水道、澤地、同井等等。
草木：白係森林、黃係開揚、綠係難走。

黃綠係草木
呢組講草木。白係易走過嘅森林，綠係望唔嘅穿森林，難走啲，有啲可以慢走，有啲直情走唔過。黃係開揚地。綠直間係多地面草木，但可以睇得穿。

黑為人工物
人工物有路、徑、電纜、石牆、欄、樓等等。

技術符號
有兩個技術符號係必有，一個係磁北，印藍色，另一個係印刷對色位嘅十字綫（register cross）。

其他資料
其他資料會印喺圖上，之不過無定制。呢類有地圖比例，等高綫間距，比例尺。好嘅圖會寫埋測量日、測量比例、版權資料、有份制圖嘅人。
路綫

紫紅為加印符號
路綫相關嘅符號，會加印上圖。符號有起點，控制點，控制點號碼，控制點之間嘅綫，同埋終點。有時重會加印交叉點，禁行嘅路，急救站，茶水站等等。呢啲嘢唔係永久特徵，唔可以印圖時印埋。

相關活動
萬國定向圖規格（International Specification for Orienteering Maps）寫咗行路，單車、滑雪同傷健等定嘅定向圖係點做。呢幾項嘅規格都一樣，只有少少係專項嘅符號，例如滑雪定向會分馬路係咪畀雪冚住。

製圖法
製圖分四步，分別係底圖、實地考察、畫圖同印圖。

底圖
底圖可以係任何用途嘅地形圖，通常係一國嘅測繪處做嘅，亦都可以用高空測量（aerial survey）時，用攝影測量（photgrammetry）勾出來嘅圖。

磁北
製圖人會用地圖投影法將地曲面嘅投射到平面。咁會變定國立地形圖上便嘅格綫。之不過投射會有啲變形，咁格綫查實會同正北差咁啲。而磁北又同正北同格綫又爭啲。例如， 地點一點，北緯52度35分，東經1度10分，佢嘅正北喺格北西便2度33分，而磁北用格北差7度。磁北係唔停咁變，例如上述地點，四年內磁北郁咗半度定向圖因為用磁北，所以底圖要校到同磁北對。

實地考察
實地考察嗰陣，一少部份嘅底圖會貼實嘅測量版上便，上便放張牛油紙（draughting film），用鉛筆畫嘢。最後張圖就有夠準嘅料，可以放喺地圖上便，等賽員用。所以考察員一定要將地徵畫得夠準，確保地形同地圖係一致。如果地圖同地形唔一致，地徵就無用，唔可以放控制點響嗰度。有需要周不時改正地圖，亦其係林地草木係會變樣。

校正地形圖
最早嘅定向圖係用地形圖，好似英國測量一比二萬五地圖。呢啲地圖會𠝹到咁大細，人手改正，之後抄印。

手畫地圖
手畫地圖，係畫起膠片之上。膠可以蝕入，留墨水在上。一張片要五隻色。唔同嘅點同綫網，可以用預先印有網點嘅預造片，壓挖方式傳到膠片上。一幅圖要畫兩次。用影相法，造成五張正片用來印刷。個種比較簡單，亦唔使咁多專門架生。

刻圖
國立繪圖局以挖圖造圖。用膠片，片一面有層物質唔透光。呢層會用刻刀或挖，造出負片。隻隻實色都要自己嘅膠片，通常用成十張。地圖以成品比例刻制，負片會印出好高質素點網。最終會印成五張正片。過程好易做到好高質素嘅地圖，之不過就用一啲專門嘅架生。

電腦繪圖
電腦軟件可幫手畫電子地圖。其中OCAD係呢方便主要供應商。其軟件可以同OCAD夾，或者共用格式。咁一來路綫，可以夾埋地圖一齊印。

印圖
彩色地圖會交畀印刷公司印，先印五色。印好圖之後，再印加印符號。加印符號另印係因為啲綫比較幼，另印質素好啲，呢個係一般四色印刷（CMYK）做唔好。家下電腦同軟件發達，印嘢成本低，好多定向會會自己印圖，用四色打印機一次過印晒六色，之不過質素無傳統印刷咁好。如果印紙係標準大細，例如A4紙，咁成本會低一啲。重有係印要揀啱紙質，紙重（paper weight）同紙面（paper coating）會影響張圖嘅可用程度。

地圖準度同質素
地圖準度（Map accuracy）係指實地測量員做嘅作品，同測量位置有幾準唔係太大關係，反而張圖對賽員幾有用有關。地圖質素（Map quality）指講地圖嘅藝術質素。有多國嘅機構，都會搞比賽，頒獎畀製圖人。製圖人做嘅作品質素，在於技巧多過架生。
定性研究

定性研究係指研究者靠第一手嘅觀察、面試同問卷等嘅方法嚟攞數據，當中唔睇重將數據變成可以攞去撳統計嘅數值。
定平

定平（韓文：정평군／定平郡 Jŏngphyŏng gun */?）係朝鮮民主主義人民共和國咸鏡南道嘅一個郡。
定型水

定型水又叫定型噴霧、噴髮膠、啫喱水、噴髮膠、Gel頭水，係種用嚟美髮嘅架生，通常目的係為咗頭髮嘅定型同美化保養。

成分
定型水嘅成分包括濃縮劑、增塑劑、光澤劑同推進劑。
定安街遊樂場

定安街遊樂場，曾經係香港公園之一，遊樂場之一，喺觀塘定安街，英文叫Ting On Street Playground。行政上歸觀塘區。設施有籃球場。為咗配合房屋署嘅過渡性房屋計劃，而家呢個遊樂場已經永久關閉。
幹細胞

幹細胞（英文：Stem Cell）係指未特化嘅細胞，即係遲啲可以變做唔同種類嘅細胞，所以可以用嚟修復身體。
以前，幹細胞係由胚胎度嚟，而由胚胎攞幹細胞就一定整爛胚胎，而家未必要整爛胚胎[未記出處或冇根據]，重用幹細胞複製胚胎[未記出處或冇根據]。
幸野善之

幸野善之 ，係日本嘅一個男配音員。

配音作品一覽
呢個表唔完整，歡迎加料。
幸運曲奇

幸運曲奇係美國唔少唐餐館都有嘅曲奇，用麵粉、糖、雲呢拿同牛油焗起，入面空心，有張寫上運程嘅紙條。
幸運薛達

幸運薛達（英文：Fortuna Sittard）係荷蘭錫塔德一間職業足球球會，依家踢緊荷蘭甲組足球聯賽。
幸運馬主

幸運馬主（Lucky Owners），係一隻香港賽馬馬匹，1999年喺紐西蘭出世，曾經喺2003-04馬季做咗香港最佳一哩馬，係告東尼馬房嘅其中一匹鎮倉寶，亦係香港賽馬史上，最多子嗣來港服役嘅土炮種馬（佢有17匹子嗣來港服役）。
退役後轉任種馬，喺2014年瓜老襯。
幸野志有人

幸野志有人（1993年5月4號—）係日本足球員，司職中場，效力長崎成功丸。
幹本雄之

幹本雄之 ，係日本嘅一個男配音員。

配音作品一覽
呢個表唔完整，歡迎加料。
幸運樓

幸運樓（英文：Lucky Fellow Restaurant）係廣州酒樓，1990年代開張。中間搬過，並開分店。
幸運樓集團亦負責經營廣州出名茶樓南園酒家，及陶陶居（經營權到咗期）。
幹線

幹線係運輸交通嘅要道。佢可以係火車路，或者馬路。人將啲路，當係樹來睇，主要嘅叫幹線，好似樹幹咁，次要嘅分支，好似樹枝咁，叫支線。
幹線通常係用來貫通，兩個或者幾個人口密集地，等車可以行得快啲，人或貨可運得快啲。而其他無咁多人嘅地方，就用幹線分出去嘅支線負責。馬路來講，可以係公路，高速公路，或者快速公路。火車可以係高速鐵路咁。呢個視乎時代同科技而定。
未有幹線個名之前，古人都會開馳道，畀馬快得快啲，可以話係古代幹綫。
家下唔少地方，都會同幹綫編號，叫公路編號。至於點編法，就因地制宜，各有各法。
宗教經典

宗教經典（粵拼：zung1 gaau3 ging1 din2；英文：religious text），又叫宗教典籍，係指一個宗教用嚟建立自己信仰同世界觀嘅文獻，例如基督教嘅經典係舉世聞名嘅聖經。
宗教裁判所

宗教裁判所（Inquisition）係基督教教宗國瑞九世搞嘅宗教法庭，專門審判同懲罰異端。
宗教心理學

宗教心理學（英文：psychology of religion）係指用心理學嘅方法同詮釋框架應用係宗教、宗教傳統同埋個人上面嘅一門科學。
宗教宇宙觀

宗教上所講嘅宇宙觀（英文：cosmology；有異於宇宙學）係指一套信仰對宇宙本質嘅睇法，包括創世神話同宇宙嘅構造呀噉。
世界各大宗教都有佢哋嘅宇宙觀，例如廿世紀嘅基督教（簡化講）傳統主流係信人類身處人世，生前做好事多死咗就會去天堂，生前做壞事多死咗就會去地獄，所以喺呢種宇宙觀下，宇宙萬物可以分做人世、天堂同地獄三大界，而好似猶太教、印度教同佛教等嘅第啲宗教都有佢哋嘅宇宙觀。
宗教法

宗教法（religious laws）係指源自宗教傳統嘅法規。
宗教自由

宗教自由（英文：Freedom of religion）係種基本人權，指公民可以按照返自己個人意願去揀信邊隻宗教信仰同參加佢哋搞嘅活動。即使有啲國有國教，但喺政教分離原則下，國民都有權信其他教。
宗氏

宗（粵拼：zung1）係唐人姓氏，喺《百家姓》裏頭排第176位。

名人
呢篇宗氏係同姓氏有關嘅楔位文章，重未寫完嘅。麻煩你幫手充實佢。
庫爾德人

庫爾德人（庫爾德文：کورد, Kurd；「庫爾德」係用普通話音譯，而کورد係庫爾德文原本嘅音係比較似粵文嘅「厥」）係一個生活響中東地區嘅遊牧民族，總人口大約3000萬，主要分佈響土耳其、敘利亞、伊拉克同伊朗嘅交界地帶庫爾德斯坦，響中東係人口僅次於阿拉伯、突厥同波斯民族嘅第四大民族。
庫爾德人係古老民族，相傳係舊時米底亞人後代。
呢篇庫爾德人係關於族群嘅楔位文章，仲未完成嘅。麻煩你幫手補充佢嘅內容。
庫爾德文

庫爾德文（Kurdî），又叫庫爾德語、庫爾德話，係中東庫爾德人嘅語文，大約2500萬人用緊。
庫曼人

庫曼人（粵拼：fu3 maan6 jan4）係突厥人嘅其中一個分支，喺10到13世紀活躍，曾經同欽察人喺東歐到西亞之間建立過庫曼汗國。
庫爾勒

庫爾勒係中國新疆巴音郭楞一個縣級市，總面積7219平方公里，人口65萬。
庫爾勒機場

庫爾勒機場（粵音：fu3 ji5 lak6 gei1 coeng4）係喺中國新疆嘅一個機場，喺2007年嗰陣起好兼且開放畀人用嚟搭飛機。
庫爾幹

庫爾幹（俄文：Курган），係俄羅斯庫爾幹州首府，人口33萬。
庫爾幹州

庫爾幹州係俄羅斯西南部嘅一個州，屬烏拉爾聯邦管區，首府庫爾幹。
庫洛布光

庫洛布光（英文：Ravshan Kulob）係塔吉克庫洛布一間職業足球球會，依家踢緊塔吉克超級足球聯賽。
家婆

家婆係一個女人稱呼佢個老公嘅亞媽。當面要叫奶奶（naai⁴ naai²）。而家婆叫佢個仔嘅老婆做新婦。不過，而家有人會跟佢老公咁叫，即係媽咪，亞媽。有啲西化啲嘅，會直接叫名。舊時有叫安人，家下台山話都咁叫。

名
唐人來講，女人嫁咗以男方爲家，所以叫家字。

第啲話
奶奶喺中國北方話指阿嫲，即係老豆嘅媽。英文嘅 Mother-in-law 可以指家婆，亦可以指外母，即老婆嘅媽。
家庭什餅

家庭什餅（英文：Family Assorted Biscuit，又寫做家庭雜餅）係香港嘉頓出嘅雜錦餅乾牌子，用紅色金屬罐裝住，主要喺農曆新年之前賣，用嚟送禮。

規格
「家庭什餅」淨重1340克，入面有8種口味嘅餅，總共有176塊。

流行文化
由於「家庭什餅」分量好多，食極都食唔曬，網上有人就惡搞聖經故仔「五餅二魚」嘅餅其實就係「家庭什餅」。
家庭問答

《家庭問答》（英文：Family Feud）係美國費利曼圖製作嘅遊戲節目，1976年開始製作。遊戲玩法係請兩家人上去，答一啲唔同人有唔同諗法嘅題目，睇邊隊答案最貼近大眾嘅選擇。
家多咗個PET

《家多咗個PET》（Dogs And Kids）係香港電視娛樂製作嘅寵物真人騷節目。由何啟華同陳海寧主持，2021年2月22號到3月12號逢禮拜一到五22:30-23:00喺ViuTV播。節目環繞住四個有細路仔嘅家庭，領養咗狗仔返屋企之後一個月嘅生活。
家姐

家姐，正統叫姊或者姐，係指一個人同一個阿爸或者阿媽生而又比自己年齡大嘅女性。最大嗰個叫大家姐、大姊或者大姐。
天壇大佛

天壇大佛係香港一尊大佛。佢坐響大嶼山昂坪上面，好近寶蓮寺。
大佛籌備廿年，耗資七千幾萬港幣，起咗六年，喺1993年12月29號開光，由新華社香港分社社長周南同港督彭定康剪綵。
大佛係青銅做，係世界最高嘅青銅佛像，高到天氣好嗰陣，澳門都可以望到。
維基同享有多媒體嘅嘢：Tian Tan Buddha
天堂魚

天堂魚，又叫叉尾鬥魚（學名：Macropodus opercularis），係鬥魚其中一個品種，係淡水熱帶魚，原產嶺南、中南半島同台灣，亦係常見嘅觀賞魚。
天壇座

天壇座（Ara）係家下八十八西洋星座之一。佢響天球南部，佔天球面積237平方度。地球北半球來講，天壇座係夏天嘅星座，即係夏夜會見到。肉眼可以睇到嘅星，約莫30粒到。有一到四等星8粒，即係有3等星3粒、4等星5粒。

史
天壇座係古希臘托勒密所編嘅托勒密48星座之一。
廣州雲來斯堡酒店

（英文：Vanburgh Hotel Guangzhou），簡稱雲來斯堡酒店，係中國廣東廣州嘅一間五星級酒店，2012年9月13號開業，位置喺天河區黃埔大道西126號（珠江新城東北角近海業路口同石牌村南牌坊嗰邊）。

賓館設施
雲來斯堡酒店入面有382間客房同埋18間商務寫字樓、餐廳同酒吧、會議中心、多功能宴會廳響度。重整咗停車場、商務中心同埋娛樂中心等設施。
廣州雙層巴士

廣州地區出現過嘅雙層巴註：上邊嗰張係而家嘅雙層巴士品種，下邊嗰張係喺1985～2002年出現過嘅雙層巴士品種。
廣州雙層巴士
係廣州從1985年開始喺香港引入雙層巴士到市區營運嘅行為。雖然1980年代尾到1990年代中葉風靡一時，但嗰時大多數用香港、新加坡同德國退役嘅英國或德國製翻新巴，而且啲零件淘汰嗮，加上維修成本太高同市區高架太矮而喺1999年開始陸續退役，從2003年開始，廣州市區一直未出現過雙層巴士，直到2009年先至重出江湖。

史
1985年，廣州市人民政府為咗解決市區巴士成日出現「沙丁魚」情況而考慮引入雙層巴士，喺1987年向香港九龍巴士引咗好多雙層巴士入嚟，甚至喺1989年1月以廣告補償形式再向九龍巴士、中華巴士（即係中華汽車有限公司）引咗52部有帶車身廣告嘅退役雙層巴士，做咗翻新之後改成左呔版。收費方面，2樓收費￥1.0，1樓收費￥0.5。1993年11月13號又新投入咗幾部雙層巴士喺市區入面行。1994年，由於廣州開始營運嘅雙層巴士出咗好多問題，加上嗰時廣州未出現比較好嘅城市規劃，而且市區入面起好嘅高架好矮，甚至市區入面揸嘅無軌電車架空電線高度太矮同引入嘅雙層巴大多數係淘汰嗮嘅品種，由於維修費用太高而陸續報廢，最後舊嘅雙層巴喺2003年報嗮廢。
廣州最後一部雙層巴喺2001年退役之後，原先喺2002年1月30號停響鎮海樓。但鎮海樓已經喺1998年接咗廣州市電車公司最後一部通道無軌電車，嗰度又冇話要整大個場而唔可以接收。結果嗰部雙層巴露天停喺一汽巴士公司車陂修理廠停車場3樓直到2012年12月12號送到廣州美術館入面做展覽。
2009年9月28號，廣州市第一巴士公司屬下嘅新穗公司將雙層巴重出江湖。
廣州電視台少兒頻道

，簡稱廣州少兒頻道，係廣州電視台屬下冇咗嘅青少頻道，主要播動畫片同自製節目，語言以粵語同普通話為主。
頻道主要喺早上同中午播放動畫片及自製嘅兒童節目。晚上播放自製嘅粵語生活節目。
頻道喺每日00:00～06:00收台。

史
2005年1月9號，頻道開播，初期嗌廣州電視台青少頻道。2006年改名為少兒頻道，並推出《同學》、《我是朗讀者》等自製嘅節目，亦每日播出《奇趣大自然》、《家有兒女》、《熊出沒》等外購嘅節目。
2020年5月19號，經廣電總局批復，由於廣州電視台要開播南國都市4K頻道，所以要決定將少兒、生活同購物三個頻道嘅高標清版停播。6月8號零時三十九分，頻道正式停播，有十五年歷史嘅少兒頻道成爲歷史。
廣州電視台生活頻道

，簡稱廣州生活頻道，係廣州電視台屬下冇咗嘅免費綜合頻道，主要播時尚生活同劇集、國際電影等節目，語言以粵語同普通話、少量英文節目為主。
頻道主要喺晏晝或前半夜播放自製嘅時尚生活節目，及國際原版電影。凡出現重大新聞或事件直播時，頻道亦會抽嗮跟住安排落嚟嘅直播新聞同劇集、綜藝節目。
頻道喺每日00:30～06:00收台。

史
1994年5月23號，廣州有線電視開播時連呢個頻道都開播，初期嗌廣州有線生活頻道。2001年取消有線電視時同廣州電視台合併而改名做廣州電視台生活頻道。後嚟因為考慮到廣州地區有越嚟越多鬼佬住同埋迎接2010年亞洲運動會，2005年3月28號改名做「英語頻道」嘅名義嚟辦，但實際上，播出嘅節目唔單止好少係英文節目，兼且得好少節目配上英文字幕。兩年後，頻道名又加返「生活」兩字，向中產以上嘅觀眾播時尚生活為主嘅節目。2014年10月14號改返做舊名「生活頻道」。
2020年5月19號，經廣電總局批復，由於廣州電視台要開播南國都市4K頻道，所以要決定將少兒、生活同購物三個頻道嘅高標清版停播。6月8號零時三十九分，頻道正式停播，有廿五年歷史嘅生活頻道成爲歷史。
廣州電視台移動頻道

，簡稱廣州移動頻道，係廣州電視台屬下嘅閉路兼加密頻道，主要播新聞、資訊、生活、健康等節目，語言圍繞普通話同粵語兩種語言嚟播。
頻道主要喺12:30～13:15轉播廣州電視台綜合頻道嘅午間新聞；18:00～19:00轉播廣州電視台綜合頻道嘅廣視新聞。喺09:00～22:30期間，每隔1個鐘就轉播廣州電視台新聞頻道嘅正點報道節目。其它時段多數都圍繞資訊同生活、健康節目為主。

史
2003年3月1號，由於廣州數字電視正式開播，頻道率先喺巴士正式上線而開播。初期凈限有珠江寬頻同巴士、的士入面做電視廣播業務嚟傳遞信息。2005年因甜果時光盒推出而加開一個頻譜，2007～2009年廣州市區（除白雲區外）從模擬信號轉成數碼信號後先至多咗有呢個台接收。
從佢開播之後一直以嚟，佢實施咗分開機頂盒版同巴士版、的士版嚟播。直到2017年3月底，頻道播出範圍縮水到得返廣州地區嘅巴士版播，原先珠江寬頻同甜果時光版先後改成轉播廣州電視台綜合頻道嘅節目，網上直播除巴士版外，其他信號先改成有聲冇像畫面，幾日後再切斷咗直播信號。
廣州雕塑公園

廣州雕塑公園（粵拼：gwong2 zau1 diu1 sok3 gung1 jyun2）係中國廣東省廣州市嘅一間公園，喺白雲區飛鵝嶺嘅下塘西路西邊。呢間公園喺1996年嗰時，為咗慶祝廣州建城2210週年嗰時起嘅一間公園。呢間公園重係全中國第一間主題式嘅雕塑公園。

敘述
呢間公園係按咗雕塑同園林、觀景同教育、藝術同歷史夾埋一齊嘅原則嚟起。呢間公園入面嘅環境都幾靚吓，甚至入面有好多雕塑響度。公園入面嘅主要雕塑景有華夏柱、雕塑大廣場、古城輝煌、南州風采、平衡廣場仔、廣州風情街、唐大禧雕塑園等。而呢啲作品講嗮廣州史同嶺南文化特色出嚟。專門係畀啲遊客搞清楚現代嘅藝術同嶺南嘅文化。
廣州電視台新聞頻道

，簡稱廣州新聞頻道同埋直播廣州頻道，係廣州電視台屬下嘅免費新聞頻道，主要播新聞節目同評論、部分時段播娛樂等節目，語言多數以粵語為主，亦有少數係普通話節目。呢個頻道喺廣州地區，雖然有冇裝機頂盒都可以睇到呢個台，但至少要插有線電視天線先可以收到嘅電視頻道之一。
頻道主要喺08:30～09:30重播尋日嘅第一現場節目；之後從每日10:00～23:00期間（除咗19:00～20:00時段之外），每個鐘正點會播一次突發新聞報道；每日19:00～20:30播新聞日日睇，21:30～22:00首播當日嘅第一現場節目。凡出現重大新聞或事件直播或台慶時，頻道亦會全程直播新聞或當日嘅重大事件播報。
頻道嘅撈稿方面，左上角嘅台標24個鐘都有，而右上角嘅「直播廣州」圖標喺有節目時先會出現，重播節目時會喺圖標下邊有好細嘅「重播」白底黑字撈稿。
頻道喺每禮拜二02:20～05:18冇節目。

史
頻道喺1992年10月1號開播，初期係廣州有線電視屬下嘅19頻道，2001年取消有線電視時改嗌廣州新聞頻道。初期節目以城市話題為主，2005年改版時改成新聞日日睇為主；2010年11月28號00:00（廣州亞運會閉幕後無耐嘅深夜）正式以「直播廣州」嘅名義嚟搞節目，節目亦改為第一現場為主。
2017年9月18號，由於廣州國際媒體港嘅演播室正式起好兼投入使用，新聞媒體亦逐步搬入媒體港搞4K畫質播出。
2018年1月31號，頻道正式發佈短片公告話佢喺2018年2月10號正式開播佢嘅4K高清版本。
2018年2月8號晚黑，嗰日嘅《G4出動》同《城市話題》、《粵夜粵娛樂》節目播完之後，啲主持話因為台址搬到媒體港以高清播出而成為花果山演播廳播出嘅最後一期4:3節目。第二日23:45重播完《城市話題》之後彈出台址搬屋嘅短片消息，正式宣告結束大部份部門喺花果山演播廳播出嘅生涯。
2018年2月10號00:08，喺廣州國際媒體港嘅新址正式啟用，佢嘅高清頻道亦喺甜果時光正式開播。喺00:08:10，台標正式撤走。00:20:37，標清版正式改成16:9格式，同日06:00開播嗰時已經提到頻道嘅高清版已經開播嘅事。朝頭早開播之後，頭個16:9節目係重播嘅《新聞日日睇》。
2018年9月11號凌晨，標清版嘅台標正式改成16:9版兼放出4:3安全區。
廣州電視台影視頻道

，簡稱廣州影視頻道，係廣州電視台屬下嘅免費綜合頻道，主要播劇集節目，語言以粵語為主，亦有部分時段係普通話播出。呢個頻道喺廣州地區要裝咗機頂盒先至收到嘅電視頻道之一。喺佛山有線，呢個頻道以收費形式播出。
頻道好多時播放劇集，主要喺19:00～21:25期間連續播3集粵語劇集，21:30～21:55播世界大不同，22:00～23:00播真情追蹤。凡喺上級政府宣佈停止公共娛樂活動時，頻道亦會停止播出任何劇集等節目，直接轉播CCTV-1。
不過晚間劇集好多時喺中段，一部系列電視劇嘅大結局播嗮之後唔會打出「全劇完」三個字嘅形式話畀大家，而係跟住落嚟要睇嘅劇集，直到計埋3集嘅電視劇播嗮為止。

史
頻道喺1994年5月23號開播，初期係廣州有線電視屬下嘅影視頻道，2001年取消有線電視時改嗌廣州影視頻道。播出語言方面，初期以普通話做廣播，直到2006年中改為粵語廣播，雖然2009年開始保留咗一部分普通話嘅節目嚟繼續廣播，但多數嘅粵語節目唔受影響。
頻道初期喺廣州有線電視入面以模擬訊號播出，2003年3月1號開通數字電視時加到數字電視當中。而模擬訊號喺2007年底取消嗮。
寅

寅係地支第三。有時借用嚟講第三。時間方面，寅對應03:00到05:00；月份方面，寅對應農曆正月或五月。
密克羅尼西亞聯邦

密克羅尼西亞聯邦（英文：Federated States of Micronesia），簡稱密克羅尼西亞（英文：Micronesia），係太平洋島國，首都帕利基爾。
密宗

密宗（粵拼：mat6 zung1），係漢傳佛教其中一個流派，屬大乘佛教，由於修行方式有好多唔畀公開嘅秘密傳授，所以叫「密宗」。
密宗傳到日本後，演化成真言宗。
寄身100天

《寄身100天》（英文：Homestay）係一套2018年上畫嘅泰國電影，由柏德潘王般執導，提拉東蘇帕龐皮尤、翠柏艾利古主演。
密匙

密匙（key，可以借入粵語做粵拼：ki1）喺密碼學上係指一件用嚟幫手做加密或者解密嘅資訊，例如彼利菲密碼法同維吉尼密碼法喺做加密之前都會講明一個關鍵字，用個關鍵字嚟幫手做加密。
密匙延伸

密匙延伸（key stretching）係密碼學上嘅一類技巧，特點係都涉及攞一條弱嘅密匙，透過提升測試每條可能密匙要用嘅運算資源，嚟令條密匙更加能夠抵抗窮舉攻擊。
寄養

寄養（foster care）係將細路安排同阿爸阿媽以外嘅人一齊住，呢啲細路因為特殊家庭情況而要接受寄養，直到家庭情況改善或者可獨立生活。
巴黎和會

巴黎和會係響1919年第一次世界大戰後所開嘅會，內容主要係簽訂、協調各國土地、財產間嘅糾紛。嗰陣時，以美國做阿頭嘅國打贏德國等嘅國。日本同中華民國（嗰陣時係段祺瑞做阿頭）都係戰勝國，但巴黎和會就唔理中國權益，將原本屬德國嘅山東權益割咗畀日本，因而引發咗五四運動。
會議嘅結果包括成立國際聯盟同埋制訂幾條和平條約，包括梵爾賽條約。
巴黎地下鐵

巴黎地下鐵（法文：Métro de Paris）係法國巴黎嘅地下鐵，頭一段響1900年通車，而家已經有16條線、303個站，有214公里長。
巴黎大學

巴黎大學（Université de Paris）係法國巴黎一間大學，1150年創校，1793年停辦過，到1806年復校，1970年拆開做13間大學。
巴黎奧利機場

巴黎奧利機場（IATA代碼：ORY；ICAO代碼：LFPO）係法國一個機場，喺馬恩河谷奧利，近住巴黎。
巴黎籃球

巴黎籃球（英文：Paris Basketball）係法國巴黎嘅職業籃球球會，依家打緊法國籃球甲級聯賽。
巴黎奧運潮什麼

《巴黎奧運潮什麼》（英文：Hipster Tour - Road to Paris 2024）係香港無綫電視嘅遊埠節目，由梁芷珮同鄭衍峰做主持，亦係梁芷珮嘅「潮什麼系列」第2輯外傳作品，喺香港時間2024年7月11號到7月26號逢禮拜四到五22:30到23:05喺翡翠台播。呢個節目會介紹法國巴黎同周邊城市嘅2024年夏季奧林匹克運動會場館附近嘅新潮嘢。